ปรับหมากกลยุทธ์ ภาคบ่าย – บล.เอเซีย พลัส
บริษัทหลักทรัพย์ เอเซีย พลัส สรุปทิศทางและแนวโน้มตลาดบ่ายนี้
21 ก.ค. 2558

ปวดใจดังไฟสุมทรวง ทะลวงอกฉัน SET ลงมาให้เห็นถึง 1,400 จุดแล้ว ตรงกันข้ามกับการอ่อนค่าของเงินบาทที่ไปแตะ 34.อ บาทต่อดอลลาร์เป็นไปตามการคำนวนทางสถิติที่รายงานเมื่อสัปดาห์ก่อน ภาพทางเทคนิคเสียหายหนัก โอกาสลงต่อมีสูง กลยุทธ์หลักยังคงให้เน้นหุ้นปันผลสูงมี Story รองรับ ADVANC, INTUCH, BTS, TVO  2) หุ้นเก็งกำไรผลประกอบการงวด 2Q58 และ Upside สูง IRPC, THANI, SIRI
มุมมองและการวิเคราะห์
– ค่าเงินบาทอ่อนค่าแรง เช้าวันนี้อ่อนจนแตะ 34.5 บาทต่อดอลลาร์ และล่าสุดยังคงค้างอยู่ที่ 34.47 บาทต่อดอลลาร์ การเคลื่อนไหวของเงินบาทค่อนข้างเป็นไปตามที่ฝ่ายวิจัยคาดหมายไว้เมื่อสัปดาห์ก่อนว่ามีโอกาสสูงที่จะมาถึง 34.5 บาทต่อดอลลาร์ และจะมีผลกระทบต่อ SET ในทางสถิติ จนทำให้ดัชนีต้องลงมาจนทดสอบ 1,450 จุด 
– SET lndex ช่วงเช้าวันนี้ลงมาทำจุดต่ำสุดถึง 1,450.84 จุด หากค่าเงินบาทยังอ่อนต่อเนื่องจนไปถึง 34.8 บาทต่ดอลลาร์ เมื่อคำนวนด้วยสมการถดถอย SET lndex จะมีโอกาสลงต่อถึง 1,430 จุด
– ภาพทางเทคนิค SET lndex ทำสัญญาณ Bearish Breakout ออกจากฐานล่างของรูปแบบ Falling Wedge ที่ใช้เวลาสร้างมากว่า 6 เดือน ตาม Momentum ทางเทคนิค การทำจังหวะหลุดร่วงออกจากกรอบพักตัวขนาดใหญ่แบบนี้ ระยะกลางมีโอกาสที่จะลงต่อเนื่องถึง 1,426 และ 1,394 จุด  
– ในทางปัจจัยพื้นฐาน เชื่อว่าจะมีแรงกดดันเพิ่มมากขึ้นเรื่อยๆ โดยเฉพาะการรายงานผลประกอบการของภาคการผลิตหรือ Real Sector ที่เตรียมรอคิวรายงงานต่อจากกลุ่มธนาคารฯ ซึ่งในส่วนของการรายงานผลประกอบการกลุ่มธนาคารฯตลาดแสดงให้เห็นแล้วว่า ต่อให้ผลประกอบการรายงานออกมามากกว่าคาด แต่ตลาดก็จะสนใจ Out Look ในช่วงครึ่งปีหลังที่มีแนวโน้มย่ำแย่มากกว่า ยกตัวอย่าง SCB วานนี้ SCB ประกาศกำไรสุทธิงวด 2Q58 ออกมา 13,218 ล้านบาท โต 0.5% qoq แต่หดตัว 10.2% yoy มากกว่าที่ฝ่ายวิจัยคาด 5% แต่วันนี้ก็ยังปรับลงต่ออีกกว่า 1% 
– สำหรับการรายงานผลประกอบการงวด 2Q58 ธนาคารฯ 7 แห่งรายงานกำไรสุทธิ 4.9 หมื่นล้านบาทดลลง 5.7% QoQ และ 5.5% YoY ยังคงเหลือ BAY, BBL และ KTB ที่ยังไม่ประกาศงบ ถือเป็นผลประกอบการที่สูงกว่าที่คาดหมายเดิมที่คาดไว้ 4.74 หมื่นล้านบาท แต่ก็ไม่น่าจะมีผลให้เกิดการปรับเปลี่ยนประมาณการกำไรปี 2558 ซึ่งมีการปรับลดไปก่อนหน้า เนื่องจากยังมีแรงกดดันของแนวโน้มผลประกอบการ 2H58 ที่เป็นขาลง จากการตั้งสำรองหนี้ฯ ค่าใช้จ่ายดำเนินงานที่เร่งตัวขึ้น การเติบโตของสินเชื่อที่แผ่วตัว และการปรับลดดอกเบี้ยในช่วงทีผ่านที่จะเป็นตัวกดดัน NlM โดยตรง 
– SET lndex ภาคบ่าย มีกรอบการเคลื่อนไหวสำคัญระหว่าง 1,450 – 1,455 จุด หากมีการฟื้นตัวขึ้นจนผ่าน 1,455 จุด คาดว่ามีโอกาสที่จะย้อนกลับไปยัง 1,460 จุด 
กลยุทธ์การลงทุน Investment Tactic  :
– หุ้น High Dividend Yield ADVANC, lNTUCH, TVO และ BTS ยังคงเป็นตัวเลือกหลัก     
– เก็งหุ้นผลประกอบการงวด 2Q58 เด่น lRPC, THANl, BLA, lVL และ SlRl 
– หุ้นกลุ่มรับเหมาฯจากโอกาสในการประมูลโครงการขนาดใหญ่ของรัฐ CK  
– น่าสะสมกลุ่มธนาคารฯ มอง KBANK และ BBL เป็นตัวเด่น   
– Portfolio Update : ASK , ADVANC, BTS, CK, STPl  